Ego Guillermus decanus Castellionis. Notum facio tam presentibus quam futuris quod Bernardus Pepin de Marcenai dedit et concessit Deo et ecclesie Quinciaci pro remedio anime sue in perpetuam elemosinam totam terram suam de Monteth et quo[…] pratum ibidem situm et quicquid habebat ultra aquam a Marcenai videlicet usque ad Ecclesiolas que terra debet tres denarios censuales ministrali Sancte Marie Molismensis in festo sancti Remigii reddendos. Fratres vero Quinciaci receperim[…] eiusdem B. parvulum penes se nutriendum donec ad etatem pervenerit quod possit in conversum tonderi. Si vero ad etatem conversioni aptam perveniens conversionem repudiaverit vel et[…] distulerit de predicta terra nichil penitus poterit recuperare sed cam predicti fratres libere et quiete […]um possidebunt. Habitum tamen religionis apud Quinciacum cum voluerit recipiet si sanus corpore et membris et in tali etate requisierit que non sit onerosa. Promiserunt etiam dicti fratres memorato B. r[…]am tunicam de pannis quibus vestiuntur annuatim dandam et sotulares semel in anno habitum […] religionis si ab uxore sua infra X annos potuerit separari si tamen sanus corpore et membris integer fuerit. Hoc totum laudavit uxor eiusdem B. Osanna et filius Michael et filia Pe[…]a. Actum anno Dominice Incarnacionis Mo CCo duodecimo.